Kò ju ìṣẹ́jú mẹ́wàá tí bàbá mi kúrò ní ibi odò náà nígbà tí ó fi aginjù Ìdákẹ́rọ́rọ́ sílẹ̀ tí ó si ja sí ibi kan tí ó tobi tí ó sì tẹ́jú pẹrẹsẹ. Ewéko ibẹ̀ tutù yọ̀yọ̀, o dára bí iwájú ile òyìnbó, ibi kékeré sì pọ̀ ju igi ńlá lọ bẹ́l ni àwọn igi kọ̀ọ̀kan ti ń bẹ láàárin àwon ayika náà lẹ́wà púpọ̀,  wọ́n dúró wọn rí gbọnrangandan, ara òmíràn funfun, ara òmíràn dúdú, ara òmíràn sì dàbí òṣù,àrè àwọsánmọ̀ tí ó ni dúdú tí ó tun ní pupa. Oju ọ̀nà titobi kan lọ tààrà sí iwájú, èyìínì ni pé ojú ọ̀nà tí bàbá mi ń tọ̀ bọ̀ túbọ̀ sí i. Òkúta ńlá ńlá ni wọn tò si ẹ̀bá ọ̀nà náà apá ọ̀tun àti apá òsì. Lẹ́hìn àwọn òkúta yìí wọ́n gbin igi kékeré bá ojú ọ̀nà lọ, wọ́n tanná wọ́n sì lẹ́wà gidigidi. Ìwọ ọ̀rẹ́ mi, ikú tí ń pa ojúgbà ẹni ń pòwe, nígbà tí Olówó-ayé rí ìwọ̀nyí òun náà mọ̀ pé Igbó Olódùmarè sún mọ́ etílé, bàbá mi múra ó tún ṣòkòtò ṣe.
Ko ju iseju mewaa ti baba mi kuro ni ibi odo naa nigba ti o fi aginju Idakeroro sile ti o si ja si ibi kan ti o tobi ti o si teju perese. Eweko ibe tutu yoyo, o dara bi iwaju ile oyinbo, ibi kekere si po ju igi nla lo bel ni awon igi kookan ti n be laaarin awon ayika naa lewa pupo,  won duro won ri gbonrangandan, ara omiran funfun, ara omiran dudu, ara omiran si dabi osu,are awosanmo ti o ni dudu ti o tun ni pupa. Oju ona titobi kan lo taara si iwaju, eyiini ni pe oju ona ti baba mi n to bo tubo si i. Okuta nla nla ni won to si eba ona naa apa otun ati apa osi. Lehin awon okuta yii won gbin igi kekere ba oju ona lo, won tanna won si lewa gidigidi. Iwo ore mi, iku ti n pa ojugba eni n powe, nigba ti Olowo-aye ri iwonyi oun naa mo pe Igbo Olodumare sun mo etile, baba mi mura o tun sokoto se.